
Către
BIROUL PERMANENT AL CAMEREI DEPUTAŢILOR


Vă înaintăm, alăturat, raportul comun asupra proiectului de Lege privind sărbătorirea zilei de 10 Mai ca Ziua Independenței Naționale a României și asupra proiectului de Lege privind declararea Zilei de 10 mai drept „Ziua independenței naționale”, trimise Comisiei pentru muncă şi protecţie socială și Comisiei pentru cultură, arte, mijloace de informare în masă pentru examinare pe fond, cu adresele nr. PLx 66/2017 din 1 februarie 2017, respectiv PLx 20/2018 din 12 februarie 2018.

Prezentul raport a fost întocmit în conformitate cu prevederile art.68 din Regulamentul Camerei Deputaţilor, republicat, cu modificările şi completările ulterioare.


	PREŞEDINTE,
OANA SILVIA ŢOIU
	PREŞEDINTE,
IULIAN BULAI

RAPORT  COMUN
asupra proiectului de Lege privind sărbătorirea zilei de 10 Mai ca Ziua Independenței Naționale a României
(PLx 66/2017)
și a proiectului de Lege privind declararea Zilei de 10 mai drept „Ziua independenței naționale”
(PLx 20/2018)


În temeiul art.94 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială şi Comisia pentru cultură, arte, mijloace de informare în masă au fost sesizate, cu dezbaterea pe fond, a proiectului de Lege privind sărbătorirea zilei de 10 Mai ca Ziua Independenței Naționale a României și a proiectului de Lege privind declararea Zilei de 10 mai drept „Ziua independenței naționale”, transmise comisiilor cu adresele 
nr. PLx 66/2017 din 1 februarie 2017, respectiv nr. PLx 20/2018 din 12 februarie 2018.

Cele două inițiative legislative au ca obiect de reglementare crearea cadrului legal pentru sărbătorirea zilei de 10 mai ca Ziua Independenței Naționale a României şi declararea acestei zile ca zi de sărbătoare națională, lucrătoare.



La întocmirea prezentului raport comun, în conformitate cu prevederile art.68 din Regulamentul Camerei Deputaţilor, cele două comisii au avut în vedere: 
· avizele negative ale Consiliului Legislativ (nr.522/26.05.2016 și 
nr. 444/12.06.2017)
· avizul negativ al Comisiei juridice, de disciplină şi imunităţi 
(nr.4c-11/184/15.02.2017)
· avizele negative ale Comisiei pentru administraţie publică şi amenajarea teritoriului (nr.4c-6/28/21.02.2017 și 
nr.4c-6/24/27.02.2018)
· punctele de vedere ale Guvernului (nr.160/13.02.2018, nr.2549/15.04.2020 și nr.2293 din 3.04.2020)

În conformitate cu prevederile Regulamentului Camerei Deputaţilor, republicat, cu modificările şi completările ulterioare, comisiile au dezbătut proiectul de lege în şedinţe separate. 

La şedinţa Comisiei pentru cultură, arte, mijloace de informare în masă din data de 11 mai 2021, au participat la lucrări 10 deputaţi din totalul de 12 membri.
În urma dezbaterilor şi a opiniilor exprimate, membrii comisiei au hotărât, cu majoritate de voturi adoptarea cu amendamente, a proiectului de Lege privind sărbătorirea zilei de 10 Mai ca Ziua Independenței Naționale a României (PLx 66/2017) și respingerea proiectului de Lege privind declararea Zilei de 10 mai drept „Ziua independenței naționale” (PLx 20/2018).
La dezbateri a participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările şi completările ulterioare, domnul Demeter Andras Istvan, secretar de stat în cadrul Ministerului Culturii.

La şedinţele Comisiei pentru muncă şi protecţie socială din 27 mai 2021 şi 3 iunie 2021 şi-au înregistrat prezenţa 21 de deputaţi din totalul de 21 de membri.
În urma dezbaterilor şi a opiniilor exprimate, membrii comisiei au hotărât, cu majoritate de voturi (o abţinere), adoptarea cu amendamente a proiectului de Lege privind sărbătorirea zilei de 10 Mai ca Ziua Independenței Naționale a României (PLx 66/2017) și respingerea proiectului de Lege privind declararea Zilei de 10 mai drept „Ziua independenței naționale” (PLx 20/2018).
La dezbateri a participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările şi completările ulterioare, domnul Demeter Andras Istvan, secretar de stat în cadrul Ministerului Culturii.

Proiectele de lege fac parte din categoria legilor ordinare, conform prevederilor art.73 alin.(1) din Constituţia României, republicată. 

Inițiativele legislative au fost adoptate de Senat în condițiile art. 75 alin. (2) teza a III-a din Constituția României, republicată.

Pentru ambele inițiative legislative Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor asupra proiectelor de lege şi a documentelor conexe, membrii celor două comisii au hotărât transmiterea către plenul Camerei Deputaţilor a prezentului raport comun, de adoptare cu amendamente a proiectului de Lege privind sărbătorirea zilei de 10 Mai ca Ziua Independenței Naționale a României (PLx 66/2017) și respingerea proiectului de Lege privind declararea Zilei de 10 mai drept „Ziua independenței naționale” (PLx 20/2018).
Amendamentele sunt redate în anexa care face parte integrantă din prezentul raport comun.


	PREŞEDINTE,
Oana Silvia Ţoiu
	PREŞEDINTE,
IULIAN BULAI




	SECRETAR,
Eugen Neaţă

	



		


Şef birou Lidia Vlădescu


Întocmit, 
Consilier parlamentar Sorina Szabo

Anexă

Amendamente admise

În urma dezbaterilor, Comisiile propun adoptarea proiectului de lege cu următoarele amendamente:


	Nr.
Crt.
	Text adoptat de Senat
	Text propus de comisii
(autorul amendamentului)
	Motivare

	1.
	
Titlul Legii

Lege privind sărbătorirea zilei de 10 Mai ca Ziua Independenței Naționale a României

	
nemodificat
	

	2.
	
Art. 1. – Ziua de 10 mai va fi sărbătorită în fiecare an ca Ziua Independenței Naționale a României, zi de sărbătoare națională, lucrătoare.

	
nemodificat
	

	3.
	
Art. 2. – (1) Parlamentul, Președintele României, Guvernul, celelalte autorități publice centrale, precum și autoritățile administrației publice locale vor organiza manifestări cultural-artistice, cu ocazia sărbătoririi zilei prevăzute la art. 1.



(2) Fondurile necesare pentru organizarea manifestărilor prilejuite de sărbătorirea zilei de 10 Mai pot fi asigurate din bugetele locale sau din bugetele autorităților publice centrale, precum și ale instituțiilor publice, în limita alocațiilor bugetare aprobate.

	
nemodificat
	

	4.

Art.3. - La data intrării în vigoare a prezentei legi, Legea nr.103/2015 pentru declararea zilei de 10 Mai ca zi de sărbătoare naţională, publicată în Monitorul Oficial al României, Partea I, nr. 336 din 18 mai 2015, se abrogă.

Autor: deputat Gigel – Sorinel Știrbu

	
Pentru evitarea paralelismului legislativ.

